
	Ministru kabineta rīkojums Nr. 694
 
Rīgā 2021. gada 6. oktobrī (prot. Nr. 66  8. §)



Par apropriācijas pārdali valsts robežas infrastruktūras izbūves nodrošināšanai

1. Lai nodrošinātu valsts robežas infrastruktūras izbūvi, atļaut Iekšlietu ministrijai pārdalīt finansējumu 78 233 euro apmērā no Iekšlietu ministrijas budžeta programmas 10.00.00 "Valsts robežsardzes darbība" 2018.–2020. gada prioritārā pasākuma "Latvijas Republikas valsts robežas uzturēšana":
1.1. Iekšlietu ministrijas budžeta apakšprogrammai 40.01.00 "Administrēšana" 60 527 euro apmērā, lai nodrošinātu Nodrošinājuma valsts aģentūras personāla resursu kapacitāti (Ministru kabineta 2021. gada 10. augusta sēdes prot. Nr. 55 2. § 7.2.1. apakšpunkts); 
1.2. Ekonomikas ministrijas budžeta programmai 20.00.00 "Būvniecība" 17 706 euro apmērā, lai Būvniecības valsts kontroles birojs veiktu būvvaldes funkcijas (Ministru kabineta 2021. gada 17. augusta sēdes prot. Nr. 56 37. § 4.1. apakšpunkts).

2. Iekšlietu ministrijai un Ekonomikas ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šajā rīkojumā noteiktajam.

3. Finanšu ministram normatīvajos aktos noteiktajā kārtībā informēt Saeimu par apropriācijas izmaiņām atbilstoši šā rīkojuma 1.2. apakšpunktam un pēc Saeimas atļaujas saņemšanas veikt apropriācijas izmaiņas.

* Dokuments ir parakstīts ar drošu elektronisko parakstu
** Dokuments ir parakstīts ar TAP portāla elektroniskās parakstīšanas rīku

